Heilie se vinnige resep: Hoender cordon bleu | Rapport
Heilie se vinnige resep: Hoender cordon bleu
In hoender cordon blue vul en kombineer mens hoenderborsies met ham en 'n soort Switserse kaas, maar enige soort kaas kan gebruik word. Dit is sekerlik die eenvoudigste maar lekkerste hoenderresepweergawe. Dit word gebraai sodat die kaas in die ham kan smelt. Bedien ook met enige sous van jou keuse. Maklik en eenvoudig, maar 'n elegante dis. Dalk vir die volgende onthaal?Hoender cordon bleu Lewer vier porsies 4 hoenderfilette (borsies)sout en vars gemaalde swartpeper na smaak4 snye kaas van keuse4 snye ham of pastrami80 ml (derde k) koekmeelblom2 ekstragroot eiers200 ml (¾ k) droë broodkrummelskookolie vir braaiMetode 1. Gebruik sterk bakpapier en bedek die hoenderstukke. Kap dit effens platter sodat die hoender amper so dun soos 'n schnitzel is. Besprinkel met sout en peper. 2 . Plaas 'n sny kaas en ham op die een kant van elke filet. Vou dit toe oor die kaas en ham en maak die opening toe met 'n tandestokkie.3. Rol elke filet goed in die meel. Gebruik 'n tang en dompel dit in die geklitste eier en laastens in die broodkrummels. Sorg dat dit goed bedek is. Plaas in die yskas vir omtrent 30 minute. Dit keer dat die krummels maklik afval wanneer dit gebraai word.4. Verhit olie in 'n mediumgroot swaarboompan en braai die hoender vir 'n paar minute aan elke kant totdat die hoender gaar en goudbruin is. Bedien onmiddellik.